**ZMLUVA O ZABEZPEČENÍ ODBORNEJ PRAXE ŠTUDENTA**

medzi

Nemocnica AGEL Zlaté Moravce, a.s.

so sídlom: Ul. Bernolákova 4, 953 01 Zlaté Moravce

zápis v Obchodnom registri Okresného súdu Nitra, odd.: Sa, vl.č.:10512/N

IČO: 50 433 946

(ďalej len „**Zdravotnícke zariadenie**“)

a

**Univerzita Palackého v Olomouci**

**Lekárska Fakulta**

so sídlom Hněvotínská 3, 771 00 Olomouc, Česká republika

IČO: 61989592

konajúca: prof. MUDr. Jozef Zadražil, CSc., dekan fakulty

(ďalej len „**Škola**“)

a

Jméno, příjmení ......................................................................

trvale bytom: .........................................................................

dátum narodenia: ...................................................................

študent ................ ročníka

(ďalej len „**Študent**“).

(Zdravotnícke zariadenie, Škola a Študent ďalej spolu „**Zmluvné strany**“ alebo samostatne „**Zmluvná strana**“)

Zmluvné strany sa v zmysle § 51 zákona č. 40/1964 Zb. Občiansky zákonník v znení neskorších predpisov
(ďalej len „**Občiansky zákonník**“) dohodli na uzatvorení tejto *Zmluvy o zabezpečení odbornej praxe študenta* (ďalej len „**Zmluva**“).

**Článok I**

**Predmet a účel Zmluvy**

1. Predmetom tejto Zmluvy je záväzok Zdravotníckeho zariadenia zabezpečiť podmienky pre vykonanie odbornej praxe pre študenta Školy v súlade s právnymi predpismi na úseku zdravotníctva, ako aj zákonom č. 131/2002 Z. z. o vysokých školách a o zmene a doplnení niektorých zákonov v znení neskorších predpisov a zákonom č. 61/2015 Z. z. o odbornom vzdelávaní a príprave a o zmene a doplnení niektorých zákonov v znení neskorších predpisov.
2. Zmluvné strany sa dohodli, že Škola za účelom získania odborných vedomostí v rámci vysokoškolského štúdia v odbore ..................................................... pridelí Zdravotníckemu zariadeniu Študenta.
3. Študent bude v Zdravotníckom zariadení vykonávať odbornú prax pod dozorom povereného školiteľa
..............................................(ďalej len „**Školiteľ**“). Miestom výkonu praxe je sídlo Zdravotníckeho zariadenia.
4. Zmluvné strany sa dohodli, že výkon odbornej praxe je bezplatný.

**Článok II**

**Práva a povinnosti Školy**

1. Škola je povinná:
	1. poveriť zamestnanca, ktorý bude spolupracovať so Školiteľom, resp. príslušným vedúcim zamestnancom Zdravotníckeho zariadenia v otázkach odbornej praxe;
	2. pred začiatkom odbornej praxe oboznámiť Študenta s povinnosťou riadiť sa pri výkone odbornej praxe pokynmi Školiteľa, ktorému bude plne zodpovedať za dodržiavanie odbornej stránky a časového harmonogramu odbornej praxe; a
	3. zabezpečiť, aby Študent dodržiaval vnútorné predpisy Zdravotníckeho zariadenia a zachovával povinnú mlčanlivosť o skutočnostiach, o ktorých sa dozvedel v súvislosti s vykonávaním odbornej praxe v zmysle zákona č. 576/2004 Z. z. o zdravotnej starostlivosti, službách súvisiacich s poskytovaním zdravotnej starostlivosti a o zmene a doplnení niektorých zákonov v znení neskorších predpisov.

**Článok III**

**Práva a povinnosti Zdravotníckeho zariadenia**

1. Školiteľ ukladá Študentovi v mene Zdravotníckeho zariadenia počas doby výkonu praxe úlohy, organizuje, riadi a kontroluje jeho prácu, dáva mu na tento účel pokyny, utvára priaznivé pracovné podmienky a zaisťuje bezpečnosť a ochranu zdravia pri práci rovnako, ako svojim zamestnancom.
2. Zdravotnícke zariadenie sa zaväzuje Študenta oboznámiť prostredníctvom Školiteľa pred začiatkom výuky s platným pracovným poriadkom, s povinnosťou mlčanlivosti a s predpismi o bezpečnosti a ochrane zdravia pri práci a požiarnej ochrane.
3. Zdravotnícke zariadenie je povinné oboznámiť Študenta, ako osobu oprávnenú spracúvaním osobných údajov svojich zamestnancov a pacientov (ďalej len „**Dotknuté osoby**“) o jeho právach a povinnostiach vyplývajúcich mu z právnych predpisov na úseku ochrany osobných údajov, najmä z Nariadenia EP a Rady EÚ č. 2016/679 o ochrane fyzických osôb pri spracúvaní osobných údajov a o voľnom pohybe takýchto údajov a z niektorých ustanovení zákona č. 18/2018 Z. z. o ochrane osobných údajov a o zmene a doplnení niektorých zákonov (ďalej len „**Predpisy na ochranu OÚ**“).
4. Zdravotnícke zariadenie sa zaväzuje viesť dochádzku Študenta a umožniť Študentovi využívať prezliekarne a hygienické zariadenia.
5. Zdravotnícke zariadenie je povinné ihneď oznámiť Škole akékoľvek porušenie disciplíny Študenta s doložením prípadných podkladov a uvedením skutočností preukazujúcich porušenie disciplíny. Prípadné porušenie disciplíny bude riešiť Škola.

**Článok IV**

**Práva a povinnosti Študenta**

1. Študent je povinný:
2. dodržiavať všeobecne záväzné právne predpisy vzťahujúce sa na všetky činnosti, ktoré bude v rámci odbornej praxe uskutočňovať;
3. dodržiavať interné predpisy Zdravotníckeho zariadenia;
4. dodržiavať pokyny Školiteľa a ostatných pracovníkov príslušného pracoviska Zdravotníckeho zariadenia;
5. vykonávať činnosti odbornej praxe výlučne pod dohľadom poverených pracovníkov príslušného pracoviska Zdravotníckeho zariadenia;
6. predložiť potvrdenie o preočkovaní proti infekčnej hepatitíde typu B;
7. počas celej odbornej praxe používať na pracovisku Zdravotníckeho zariadenia ochranné odevy;
8. počas celej odbornej praxe používať ochranné pomôcky, ktoré mu poskytlo Zdravotnícke zariadenie a chrániť sa pred nakazením; a
9. zachovávať obchodné tajomstvo Zdravotníckeho zariadenia, mlčanlivosť o dôverných a chránených informáciách Zdravotníckeho zariadenia a o osobných údajoch Dotknutých osôb, s ktorými sa počas odbornej praxe oboznámi podľa Predpisov na ochranu OÚ.
10. Zmluvné strany sa dohodli, že Študent nie je počas odbornej praxe oprávnený poskytovať akúkoľvek zdravotnú starostlivosť.
11. Študent vyhlasuje, že pred zahájením odbornej praxe bol riadne oboznámený o predpisoch týkajúcich sa bezpečnosti a ochrany zdravia pri práci a ochrany pred požiarmi pri práci.
12. Študent berie na vedomie, že táto Zmluva nezakladá pracovný pomer a ani iný pracovnoprávny vzťah a že z tohto dôvodu mu nevznikajú žiadne pracovnoprávne nároky voči Zdravotníckemu zariadeniu, ani nárok na nijakú odmenu.

**Článok V**

## Zodpovednosť za škodu

1. Za škodu, ktorú spôsobil Študent úmyselne alebo z nedbanlivosti počas odbornej praxe na pracovisku Zdravotníckeho zariadenia, zodpovedá Študent spoločne a nerozdielne so Školou. Študent a/alebo Škola sú povinní takúto škodu nahradiť Zdravotníckemu zariadeniu v plnej výške, ak sa Zmluvné strany nedohodli inak.
2. Študent vyhlasuje, že si je vedomý, že za ochranu svojho zdravia počas odbornej praxe a za riziká s ohľadom na prostredie Zdravotníckeho zariadenia nesie zodpovednosť predovšetkým on sám.
3. Práva a povinnosti Zmluvných strán pri predchádzaní hroziacim škodám a zo zodpovednosti za vznik prípadnej škody, ktoré nie sú Zmluvnými stranami upravené v tejto Zmluve, sa riadia príslušnými ustanoveniami všeobecne záväzných právnych predpisov, predovšetkým podľa § 415 až 450 Občianskeho zákonníka.
4. Za prípadnú ujmu na zdraví spôsobenú iným osobám počas odbornej praxe Študentom nesie priamu zodpovednosť Zdravotnícke zariadenie. Zdravotnícke zariadenie má však právo na náhradu škody voči Škole v takom rozsahu, v akom škodu spôsobil Študent.
5. Študent vyhlasuje, že bol vopred informovaný Zdravotníckym zariadením o možných zdravotných komplikáciách v súvislosti s výkonom odbornej praxe na pracoviskách Zdravotníckeho zariadenia predovšetkým na pracovisku klinickej mikrobiológie. Zdravotnícke zariadenie nenesie zodpovednosť za prípadné zdravotné komplikácie, ktoré môžu nastať ako dôsledok výkonu štandardných pracovných činností na pracovisku klinickej mikrobiológie Zdravotníckeho zariadenia vzhľadom na zvýšené zdravotné riziko na tomto pracovisku (najmä, avšak nielen, v prípade, že Študentom je tehotná žena). Študent bude pred nástupom na odbornú prax o tomto zvýšenom zdravotnom riziku poučený.

**Článok VI**

**Trvanie a ukončenie Zmluvy**

1. Táto Zmluva nadobúda platnosť a účinnosť dňom jej podpísania všetkými Zmluvnými stranami, resp. posledným z nich.
2. Táto Zmluva sa uzatvára na dobu určitú, a to do dňa skončenia trvania odbornej praxe.
3. Výkon odbornej praxe Študenta v zmysle tejto Zmluvy začína dňa **....................**  a končí dňa **............................**
4. Pred uplynutím doby výkonu odbornej praxe Študenta v zmysle Článku VI ods. 3 tejto Zmluvy sa výkon odbornej praxe Študenta končí aj na základe:
5. písomnej dohody Školy, Študenta a Zdravotníckeho zariadenia; alebo
6. jednostranným ukončením výkonu odbornej praxe Študenta zo strany Zdravotníckeho zariadenia v prípade, ak Študent poruší podmienky vymedzené touto Zmluvou alebo sa nebude riadiť pokynmi Školiteľa pri plnení pracovných úloh vyplývajúcich z výkonu odbornej praxe Študenta podľa tejto Zmluvy. V tomto prípade účinky jednostranného ukončenia výkonu odbornej praxe nastávajú dňom jeho doručenia druhej Zmluvnej strane.

**Článok VII**

**Záverečné ustanovenia**

1. Zmluvu možno meniť pod sankciou neplatnosti len po vzájomnej dohode Zmluvných strán formou písomného dodatku podpísaného všetkými Zmluvnými stranami.
2. Zmluvné strany sa dohodli, že v prípade vzájomnej písomnej korešpondencie sa jej doručenie bude uskutočňovať osobne, doporučenou listovou zásielkou alebo kuriérom, emailom, príp. inou dohodnutou formou na adresu Zmluvnej strany uvedenú v záhlaví tejto Zmluvy alebo na inú oznámenú adresu. V prípade neúspešného doručenia, vrátane odmietnutia zásielky, sa deň vrátenia zásielky odosielateľovi bude považovať za deň riadneho doručenia. Korešpondencia zaslaná emailom sa považuje za doručenú najbližší nasledujúci pracovný deň.
3. Všetky práva a povinnosti vyplývajúce z tejto Zmluvy ako aj vzťahy v tejto Zmluve bližšie neupravené sa riadia príslušnými ustanoveniami Občianskeho zákonníka a ďalšími všeobecne záväznými právnymi predpismi Slovenskej republiky.
4. Ak sa preukáže, že niektoré z ustanovení tejto Zmluvy je neplatné, neúčinné alebo nevymáhateľné, nemá to za následok neplatnosť, neúčinnosť alebo nevymáhateľnosť ďalších ustanovení Zmluvy, ak je možné takéto neplatné, neúčinné alebo nevymáhateľné ustanovenie oddeliť od zvyšku Zmluvy. V takomto prípade sa Zmluvné strany zaväzujú bezodkladne formou dodatku alebo novej zmluvy nahradiť takéto neplatné, neúčinné alebo nevymáhateľné ustanovenie novým tak, aby bol zachovaný účel sledovaný príslušným neplatným, neúčinným či nevymáhateľným ustanovením v čase jeho prijatia, resp. uzavretia tejto Zmluvy. Do času uzatvorenia dodatku platia príslušné zákonné ustanovenia svojim účelom a zmyslom čo najbližšie neplatnému či neúčinnému ustanoveniu.
5. Zmluvné strany sa týmto zaväzujú, že vynaložia všetko úsilie, ktoré je od nich možné spravodlivo požadovať, aby došlo k urovnaniu všetkých sporov, rozporov alebo nárokov vzniknutých medzi nimi z tejto Zmluvy a v súvislosti s ňou zmierom, vrátane sporu o jej platnosť, výklad alebo zrušenie, a až následne bude riešený pred príslušným súdom Slovenskej republiky.
6. Zmluvné strany zároveň berú na vedomie, že každá Zmluvná strana bude spracovávať osobné údaje fyzických osôb spolupracujúcich s druhou Zmluvnou stranou pri realizácii tejto Zmluvy na podklade tejto Zmluvy (bez osobitného súhlasu daných osôb). Zmluvné strany sa zaväzujú uskutočňovať spracúvanie osobných údajov podľa tejto Zmluvy v súlade s Predpismi na ochranu OÚ.
7. Zmluva je vyhotovená v troch rovnopisoch, z ktorých každý má platnosť originálu a každá Zmluvná strana dostane po jednom rovnopise a jeden rovnopis obdrží Študent.
8. Zmluvné strany vyhlasujú, že si Zmluvu pozorne prečítali, jej obsahu porozumeli a ten predstavuje ich skutočnú a slobodnú vôľu zbavenú akéhokoľvek omylu. Svoje prejavy vôle obsiahnuté v Zmluve Zmluvné strany považujú za určité a zrozumiteľné, vyjadrené nie v tiesni a za nápadne nevýhodných podmienok. Zmluvné strany na znak svojho súhlasu s obsahom Zmluvy túto Zmluvu podpísali.

|  |  |  |
| --- | --- | --- |
| V \_\_\_\_\_\_\_\_\_\_\_\_\_\_\_dňa \_\_.\_\_.\_\_\_\_Nemocnica AGEL Zlaté Moravce a.s. |  | V \_\_\_\_\_\_\_\_\_\_\_\_\_\_\_dňa \_\_.\_\_.\_\_\_\_**Univerzita Palackého v Olomouci****Lekárska fakulta** |
| Mgr. Miroslav Jaška, MPH predseda predstavenstva |  | prof. MUDr. Jozef Zadražil, CSc., dekan |
|  |  |  |
| Ing. Marta Eckhardtová, MPHčlen predstavenstva |  |  |

|  |
| --- |
| V \_\_\_\_\_\_\_\_\_\_\_\_\_\_\_dňa \_\_.\_\_.\_\_\_\_**Študent:** |